Han var sønn av en lærer og bror til teatermannen Reidar Skagestad. Etter examen artium (1942) og mastergrad i dramaturgi ved University of Wisconsin (1946–48) var han i Radioteatret (1949–53). Deretter var han ved Det norske teatret i Oslo som instruktør og rådgiver (1953–61), senere teatersjef (1961–79). Han var formann i Norsk Teaterlederforening i flere perioder, og ordfører i De Norske Teatres forening.